Hankija: Tapa Vallavalitsus

Väikehange: Lehtse- Kurge- Läste tee kruusatäitetööd

**Lugupeetud pakkuja!**

Kutsume Teid esitama hinnapakkumust Tapa vallas Lehtse- Kurge- Läste tee nr 4000043 kruusatäitetööde teostamiseks km 1,04- 3,2.

Tööde kirjeldus:

* Kruusatäitetööd purustatud kruusa (fr 0-32) vedu teele koos silumisega.
* Olemasolevate teetruupide vahetus. Vana truubi väljakaeve ja utiliseerimine. Uue truubi (plasttruubi) paigaldus vastavalt kehtivatele tee-ehitusnormidele. Truubiotste kindlustamine. Truubi kandevõime arvestusega teljekoormusele 12 tonni. Truubi läbimõõt 100cm. Asendamine väiksema truubi vastu põhjendada ja kooskõlastada tellijaga.
* Nõlvade planeerimine. Nõlvad peavad jääma madalamale sõiduteekattest kaldega vähemalt 4%. Nõlvus planeerida kraavide olemasolul kuni kraavi servani ja kraavide puudumisel arvestusega kuni 3m teekatte servast.
* Kraavide puhastus. Kraavide põhi ja nõlvad puhastada kogunenud setetest ja mullast (mullamättad). Nõlvadele anda ühtlane profiil ning tagada kraavides esialgne takistamatu veevool koguja kraavide suunas. Väljakaevatud sete ja muld planeerida kraavi pervel.
* Teekatte profileerimine greideriga tagamaks teekattele tasasus ja profiil (kahepoolne kalle teepeenarde suunas). Greiderdamisel arvestada vähemalt kolm töökäiku.

Kõigi tööde teostamisel arvestada materjalide laadimise ja transpordiga.

Raadamisetööde vajadus eraldi kooskõlastada tellijaga ja kinnistu omanikega.

Toote ja materjalide puhul esitada vastav sertifikaat.

Lepingu täitmise tähtaeg on **31. detsember 2022**

Tellijal on õigus ära jätta või vähendada maksumuse ja töömahtude tabelis toodud tööde liike ja mahtusid. Mis liiki töid millises mahus tellitakse lepitakse kokku enne tööde algust.

Tööde eest tasutakse vastavalt teostatud töömahtudele ühikuhindade alusel.

Pakkumus esitada digitaalselt allkirjastatuna e-posti aadressil vallavalitsus@tapa.ee hiljemalt **10. november 2022 kell 10:00.**

Töömahtude ja maksumuse tabel

Kruusatee ehitustööd koos materjali maksumusega.

|  |  |  |  |  |  |
| --- | --- | --- | --- | --- | --- |
| jrk | Töö | ühik | maht | Ühiku hind (eurot) | Maksumus kokku (eurot) |
| 1 | Kruusatäitetööd purukruus fr 0-32 | t | 400 |  |  |
| 2 | Ol.ol. truubi vahetus (Ø1000mm pikkus 11m)  | tk | 3 |  |  |
| 3 | Nõlvade planeerimine | jm | 4075 |  |  |
| 4 | Kraavide puhastus | jm | 1450 |  |  |
| 5 | Profileerimine  | jm | 2165 |  |  |
| Maksumus kokku |  |
| 20% käibemaks |  |
| **Kõik kokku** |  |